cyanic-selkie/wikianc huggingface dataset:
Stärekatalog
Historesch Katalogen
De Bayer an de Flamsteed hunn nëmmen e puer dausend Stäre verzeechent, déi all mat bloussem A siichtbar sinn. Theoreetesch sollten also Kataloge fir de ganzen Himmel déi aner Stären oplëschten. Well et allerdéngs eleng an der Mëllechstrooss Milliarde vu Stäre gëtt, ass dëst net ze realiséieren. Dofir gëtt an dëser Aart vu Kataloge meeschtens versicht, jiddwer Stär opzeféieren, dee méi hell wéi eng virgeschriwwen visuell Magnitude ass.
Henry-Draper-Katalog (HD/HDE)
Den Henry-Draper-Katalog vum Harvard College Observatoire gouf an néng Bänn tëscht 1918 a 1924 publizéiert a stellt déi éischt groussugeluechten Ustrengung duer, och d'Spektralklasse vu Stären ze katalogiséieren. Hien deckt de ganzen Himmel of an enthält 225.300 Stäre bis erof zu enger visueller Hellegkeet vu 9m. 1949 gouf de Katalog ëm weider 133.783 op 359.083 Stäre vergréissert. D'Positiounsdate bezéie sech all Kéier op d'astronomesch Epoch 1900.0.
D'Stären dora gi mat der Ofkierzung HD, gefollegt vun der Nummer vum Stär, referenzéiert, z. B. HD 185037. Och bei de Stäre vum Erweiderungskatalog (HDE, HD extensioun) gëtt meeschtens HD gebraucht, well déi zousätzlech Stären eendeiteg nummeréiert sinn. HD-Nummere ginn haut heefeg fir Stäre gebraucht, déi keng Bayer- oder Flamsteed-Bezeechnung hunn.
SAO-Katalog
An der neiester Ausgab ass d'Equinoxe vun de Positiounsdate J2000.0. Den SAO-Katalog enthält eng zousätzlech wichteg Informatioun, déi den HD-Katalog net huet; nämlech d'Eegebeewegung vun de Stären. Dofir gëtt dëse Katalog dacks geholl, wann dëst vu Bedeitung ass. An der leschter Faassung sinn ausserdeem déi entspriechend Nummeren am HD- a BD-Katalog uginn.
D'Nimm am SAO-Katalog fänke mat der Buschtawefolleg SAO un an ende mat enger Nummer. D'Nummere ginn an uechtzéng 10°-Bänner zougewisen, woubäi d'Stäre bannent engem Band no Rektaszensioun opgefouert sinn.
Bonner, Südlech, Córdoba a Cape Photographic Duerchmusterung (BD/SD/CD/CPD)
D'Bonner Duerchmusterung an hir nächst Editioune waren déi ëmfaassendst Katalogen, ier d'Fotografie zu deem Zweck agefouert gouf.
D'Bonner Duerchmusterung (BD) selwer gouf vum Friedrich Wilhelm August Argelander, Adalbert Krüger an dem Eduard Schönfeld tëscht 1852 a 1859 publizéiert. Si besëtzt 324.198 Stäreplazen an der Equinoxe 1855.0.
Artemps
Artemps ass eng franséisch Gemeng am Departement Aisne an der Regioun Hauts-de-France.
Stärekatalog
Bonner, Südlech, Córdoba a Cape Photographic Duerchmusterung (BD/SD/CD/CPD)
Well si bal nëmmen de nërdleche Stärenhimmel ofgedeckt huet, gouf si 1886 duerch déi Südlech Duerchmusterung (SD) mat 120.000 Stären an 1892 duerch d'Córdoba-Duerchmusterung (CD) mat mach emol 580.000 Stären erweidert. Am Joer 1896 koum d'Cape Photographic Duerchmusterung (CPD) mat nach eng Kéier 450.000 Stären.
Astronomen zéien an der Reegel d'HD-Bezeechnung vun engem Stär vir, well an him och spektroskopesch Informatiounen enthale sinn. Well awer d'Duerchmusterunge wiesentlech méi Stären enthalen, ginn dës eeler Bezeechnunge geleeëntlech geholl, wa kee Vermierk am HD-Katalog existéiert.
An den Duerchmusterungskataloge gi Stäre mat den Initiale vum jeeweilege Wierk (BD, SD, CD, CPD), gefollegt vun der Deklinatioun a Grad an enger weiderer Nummer ausgezeechent. Déi lescht Nummer ass méi oder wéineger willkürlech, well et zu jiddwer Deklinatiounswénkel Dausende vu Stäre gëtt. Beispiller fir dës Aart vu Bezeechnung si BD+50°1725 oder CD-45°13677.
U.S. Naval Observatory (USNO-B1.0)
Den USNO-B1.0 ass e Katalog vun de Fuerscher vum United States Naval Observatory, dee fir 1.042.618.261 Objeten d'Plazen, Eegebeweegungen, d'visuell Magnitude bei verschiddene Wellelängten an Ofschätzunge dofir enthält, ob et sech ëm e Stär oder eng Galaxis handelt, ermëttelt aus 3.643.201.733 Eenzelobservatiounen. D'Date goufen duerch d'Katalogiséierung vu 7.435 Schmidt-Placke gewonnen, déi bei verschiddenen Duerchmusterungen am Laf vun de leschte 50 Joer opgeholl goufen.
Vum USNO-B1.0 hëlt een un, datt hien de ganzen Himmel bis erof op 21m ofdeckt, mat enger Genauegkeet vun 0,2" entspriechend der Equinoxe J2000.0 an enger Genauegkeet vun 0,3m bei der photometrescher Hellegkeetsmiessung a bis zu fënnef Faarwen huet souwéi 85 % Genauegkeet bei der Ënnerscheedung vu Stäre vun net stellaren Objeten.
Spezialkatalogen
Spezialiséiert Kataloge wëllen net all d'Stäre vum Himmel oplëschten, mä d'Stäre resp. Himmelskierper vun engem bestëmmten Typ, wéi z. B. Verännerlech Stären, Duebelstären oder ganz no Stären.
Aitken-Duebelstärekatalog (ADS)
A sengem Katalog New general catalogue of double stars within 120 deg of the North Pole vun 1932 féiert de Robert Grant Aitken 17.180 Duebelstäre vun -30° bis 90° Deklinatioun op.
Gliese (Gl) a Gliese-Jahreiß (GJ)
De Katalog vum Wilhelm Gliese (Gl), spéider mam Hartmut Jahreiß (GJ), huet d'Zil, all Stäre banne vu 25 Parsec ëm d'Äerd z'erfaassen. Hie goudf e puermol vergréissert:
Obschonn déi lescht genannt Versioun vum Katalog als »virleefeg« bezeechent gouf, ass si ëmmer nach am Gebrauch (September 2001) a gëtt och CNS3 genannt. De Katalog huet 3803 Stären, vun deenen déi meescht schonn GJ-Nummere haten, awer och 1388 neier. E Beispill fir e schonn allgemeng bekannte Stär aus dëser »inoffizieller« Faassung ass GJ 3021, dee vun engem Planéit (Exoplanéit) GJ 3021 b ëmkreest gëtt.
Hipparcos (HIP)
Den Hipparcos-Katalog gouf aus Date vum astrometresche Satellit Hipparcos vun der europäescher Weltraumorganisatioun zesuammegestallt, dee tëscht 1989 a 1993 am Asaz war. De Katalog gouf 1997 publizéiert an huet 118.218 Stären an eemoleger Prezisioun - duerchschnëttlech ±0,003". De Katalog ass och wéinst senger Parallaxemiessunge interessant, déi méi akkurat si wéi vun Observatoiren um Buedem, a wéinst de Miessunge vu Radialvitessen.
Fundamentalkatalogen
A sougenannte Fundamentalkataloge sinn d'Positiounen an d'Eegebeweegunge vu Stäre verzeechent, déi iwwer laang Zäitraim genee vermooss goufen. Si leeën ee besonneschen, absolutte Koordinatesystem fest, deFundamentalsystem, deen engem Inertialsystem entsprécht.
Dës Fundamentalstäre gi fir verschidden Aarte vu Miessunge agesat, bei deenen eng héich absolut Genauegkeet verlaangt ass, z. B. fir d'geographesch Breet, d'Senkelrichtung oder d'Lokalzäit. Nom Katalog FK3 (1937) koum 1963 den duebel sou groussen FK4 vum Astronomesche Recheninstitut Heidelberg mat 1535 Stäre an 1988 de Fundamentalkatalog FK5. Zanter 2000 ass dee mat Hëllef vum Hipparcos wiesentlech verbesserten FK6 mat 3300 Stären am Asaz.
Um Spaweck
¨
Artur Sirk
Den Artur Sirk, gebuer de 25. September 1900 zu Lehtse bei Tapa an Estland a gestuerwen den 2. August 1937 zu Iechternach, war en estesche Politiker a Militär.
De Sirk huet als Zaldot am Estesche Fräiheetskrich matgemaach. Hie blouf bis 1926 Zaldot a gouf dann Affekot zu Tallinn. 1929 huet hien e Veräin vu fréieren Zaldote gegrënnt, aus deem d'Estesch Unioun vun de Fräiheetskämpfer (Eesti Vabadussõjalaste Liit) ervirgoung. 1932 huet hien dru geschafft, dës Beweegung, Vaps genannt (Eesti Vabadussõjalaste Keskliit), an eng politesch Partei ëmzewandelen, déi iwwer e Referendum e presidentielle Regierungssystem an domat en autoritäre Staat erreeche wollt.
No de Gemengewale stoung de Vaps-Gruppement 1933 kuerz virdrun, d'Muecht z'iwwerhuelen, ma den 12. Mäerz 1934 huet de Staatschef Konstantin Päts se duerch d'Ausruffe vum Ausnamezoustand verbueden. De Sirk koum an de Prisong, konnt awer am November 1934 aus der Haft entkommen a sech a Finnland ofsetzen. No engem neie Putschversuch vu senger Fräiheetskämpferorganisatioun an Estland, am Dezember 1935, ass hien a Schwede geflücht a vun do weider iwwer England, Holland an d'Belsch 1937 op Lëtzebuerg komm.
Do ass en zu Iechternach gestuerwen, andeems en aus der Fënster vum 2. Stack vun engem Hotel gefall ass. Offiziell war et e Suizid, ma verschidden estesch Historiker hunn d'Hypothees opgestallt, datt Agente vum Päts senger Regierung 'nogehollef' hätten, et deemno eng Defenestratioun gewiescht wier.
Université Saint-Louis - Bruxelles
D'UCLouvain Saint-Louis - Bruxelles oder d'Université Saint-Louis - Bruxelles (USL-B) ass eng Universitéit am Zentrum vu Bréissel, um Boulevard du Jardin Botanique, respektiv an der Rue du Marais. Si huet laang Facultés universitaires Saint-Louis geheescht a war, mat hirem eenzegen éischten Zyklus, souzesoen eng Bréisseler Annex vun der UCLouvain.
Si gehéiert zu der Académie Louvain, a bitt eng Partie Enseignementer (Philosophie & Lettres - Droit - Sciences économiques, sociales et politiques), déi an der Reegel net iwwer den éischten universitairen Zyklus erausginn, soudatt d'Studenten duerno bal ëmmer op der UCL zu Louvain-la-Neuve weiderfueren.
Robert Cummings
De Robert (Bob) Cummings, gebuer als Charles Clarence Robert Orville Cummings den 9. Juni 1908 zu Joplin am Missouri a gestuerwen den 2. Dezember 1990 zu Woodland Hills a Kalifornien, war en US-amerikanescher Schauspiller.
Hien huet a Filmer vu bedeitende Regisseure wéi: Henry Hathaway, Fritz Lang, King Vidor, Douglas Sirk an Alfred Hitchcock matgespillt.
Calligrammes
Calligrammes, (Ënnertitel: poèmes de la paix et de la guerre 1913-1916), ass e Reccueil vu Gedichter vum franséische Schrëftsteller Guillaume Apollinaire, deen 1918 publizéiert gouf.
An dëser Gedichtersammlung sinn eng ganz Rëtsch Kalligrammer.
Passe-partout
Mat Passe-partout (oder Passepartout) ka gemengt sinn:
Smultronstället
Smultronstället (däitschen Titel: Wilde Erdbeeren), ass e schweedesche Film vum Ingmar Bergman aus dem Joer 1957.
Ëm wat geet et am Film?
De Medezinsprofesser Isak Borg huet sech am Alter vun de Mënschen zeréckgezunn. Seng Fra Karin ass viru ville Jore gestuerwen. Sai Jong Evald, och Dokter, wunnt an enger anerer Stad. Mat senger aler Mamm huet hien och bal kee Kontakt méi, just seng Haushälterin Agda wunnt nach bei him. Wéinst Problemer an hirem Stot wunnt seng Schnauer Marianne fir eng Zäit och bei him. Enges Nuets huet hien en Dram an dem hie sech an der Doudelued leie gesäit. Mat dem Marianne zesumme fiert hien op eng Feier op Lund. Ënnerwee gëtt hien ëmmer mat senger Vergaangenheet konfrontéiert…
NGC 206
Den NGC 206 ass eng ganz grouss Stärenassociatioun an eiser Nopeschgalaxis, dem Andromedaniwwel. Si ass ongeféier 2,5 Millioune Liichtjoer vun eiser Äerd ewech.
Den NGC 206 gouf de 17. Oktober 1786 vum däitsch-britteschen Astronom Friedrich Wilhelm Herschel entdeckt.
Canton de Saint Félix
De Begrëff Canton de Saint Félix (oder Canton de Saint-Félix) bezeechent:
Kim Miyori
Si gouf mat der Roll als Dr. Wendy Armstrong an den éischen zwou Staffele vun der Televisiounsserie St. Elsewhere bekannt. Bei hiren anere beléiftste Rolle sinn z. B. d'Haaptroll als Yoko Ono am Tëleesfilm John and Yoko: A Love Story (1985), an de Roll als Antagonistin Lady Tanaka am Film The Punisher (1989) ,.
Op der Broadway-Bün ass d'Kim Miyori bekannt mat der Roll als Eng Luan an der origineller Versioun (1998) vum Musical Golden Child.
Mouron (Ardennes)
Mouron ass eng franséisch Gemeng an den Ardennen an der Regioun Grand Est am Dall vun der Aisne.
Il terrorista
Il terrorista ass en italieenesch-franséische Film vum Gianfranco De Bosio aus dem Joer 1963.
Gouaneyre (Douze)
D'Gouaneyre ass eng franseéisch Baach am Departement Landes. Et ass e rietsen Niewefloss vun der Douze a gehéiert domat zum Anzuchsgebitt vum Adour.
Il terrorista
Ëm wat geet et am Film?
1943 am Zweete Weltkrich preparéiert déi italieenesch Resistenz en Attentat op d'Kommandantur vun der däitscher Arméi zu Venedeg.
Gouaneyre (Douze)
Hydronymie
Den Hydronym kënnt aus dem Latäin aqua nigra an aus dem Gasconeschen aqua negre, 'schwaarzt Waasser'.
Geographie
Op hirem Laf fléisst se duerch zwéi Kantonen a sechs Gemengen, an zwar:
Se huet zwéi kleng Nieweflëss, de Ruisseau de Lucpaoumé an de Ruisseau de Lajus.
NGC 24
Den NGC 24 ass eng Spiralgalaxis am Stärebild Sculptor. D'Galaxis ass ronn 22 Millioune Liichtjoer vun eis ewech. Heiansdo gëtt den NGC 24 zesumme mam NGC 45 als méigleche Member vun der Sculptor-Grupp genannt. Duerch déi héich Routverrécklung sinn déi béid Galaxien awer éischter am Hannergrond vun deem Galaxiëkoup.
Den NGC 24 gouf de 27. Oktober 1785 vum däitsch-britteschen Astronom Friedrich Wilhelm Herschel entdeckt.
Canton de Saint-Denis-2
De Begrëff Canton de Saint-Denis-2 bezeechent:
Affenpinscher
Den Affenpinscher ass eng vun der FCI (Nr.186, Gr.2, Sek.1.1) unerkannt däitsch Hondsrass.
Monument aux morts Gare Lëtzebuerg
D'Monument aux morts am Gebai vun der Gare Lëtzebuerg an der Stad Lëtzebuerg erënnert un d'Affer ënner den Eisebunner am Zweete Weltkrich.
Den Entworf vum Monument gouf vun den Architekte Léon Loschetter a Pierre Reuter gemaach. D'Skulpturaarbechte goufe vum Albert Hames ausgefouert.
Venera-Missioun
Am Kader vun der Venera-Missioun (och Wenera oder "Venus") goufen tëscht 1961 an 1983 vun der Sowjetunioun en ettlech Raumsonden op d'Venus geschéckt. Mat Venera 7 war de 15. Dezember 1970 déi éischt mëll Landung op engem frieme Planéit gelongen.
Éischt Generatioun
An der Startfënster 1961 hat d'Sowjetunioun geplangt, zwou Sonden a Richtung Venus ze starten. Laang Zäit gouf ugeholl, datt d'Sonden eng kleng Landekapsel u Bord haten, déi op der Venus lande sollt an dorop ausgeluecht war, an engem Ozean (en Ozean op der Venus gouf déizäit ugeholl) schwammen ze kënnen. Déi Meenung gouf duerch d'Mathuele vu sowjeteschen Embleme wéi bei de Lunik-Sonden gespeist. Haut weess een, datt d'Sonde kee Lander derbäi haten, mä warscheinlech en haarden Opschlag op der Venus-Uewerfläch versiche sollten.
Well déi fir de Start benotzt Molnija-Drorakéit nach net vill getest war, goufen 1962 gläich dräi Sonde gestart. Fir zwou vun den dräi Sonde war eng Landung a fir eng e Laanschtfluch bei der Venus geplangt. D'Mass vun de Sonde war jee ronn 890 kg. D'Sonden koumen aus dem Projet 2-MV, bei deem e kollektive Bus fir eng Mars- oder Venussond entwéckelt gouf. Dëse Bus konnt dann entweeder eng Landekapsel oder een Instrumentepak matféieren.
Am Joer 1965 goufen nees verschidde Sondekoppelen op de Wee geschéckt: "Venera 2" a "Kosmos 96" ware Laanschtfluchsonden, "Venera 3" sollt eng Landesond aushänken, déi dann op der Planéitenuewerfläch lande sollt. Obwuel nëmmen d"Venera 2" an d"Venera 3" deelweis erfollegräich geschafft hunn, stellt d'Joer 1966 trotzdeem de sowjeteschen Duerchbroch zu der Venus duer. D'USA waren der Sowjetunioun awer schonn zevirkomm: Hiren éischten erfollegräiche Venuslaanschtfluch war de 14. Dezember 1962 mat Mariner 2.
D'Laanschtfluchsonden hate verschidde Spektrometeren an e Kamerasystem u Bord, dat Fotoe beim Laanschtfléie maache sollt. De Lander sollt eng méi laang Zäit op der Uewerfläch sinn a war dofir mat Solarzellen ausgerëscht. Hien hat och meteorologesch Sensoren an Instrumenter fir Ënnersich vun der Atmosphär derbäi.
Déi béid Sonde vun 1967 ware weiderentwéckelt Modeller vu "Venera 3" a "Kosmos 96". "Venera 4" war déi éischt vollstänneg gegléckt Venus-Missioun vun der Sowjetunioun, obwuel si d'Venusuewerfläch net erreecht hat, well den héijen Drock vun der Venusatmosphär net ganz bekannt war. Trotzdeem hat d'Sond iwwer déi komplett geplangt Zäit geschafft a konnt wichteg Daten iwwer d'Atmosphär vun der Venus liwweren.
1969 war du fir d'éischt en Duebelstart vun der Sowjetunioun op d'Venus gelongen. Déi béid Sonden hunn der erfollegräicher "Venera 4" geglach, se haten awer Landekapselen déi op en eppes méi héije Baussendrock vu 25 Bar ausgeluecht waren. Mä och déi sinn net duergaangen, sou datt déi béid Sonden de Venusbuedem net intakt erreecht hunn. De Fallschiermsystem war verbessert ginn, sou datt d'Sonden elo méi séier duerch d'Atmosphär koumen; ausserdeem gouf d'Batteriekapazitéit erhéicht. Trotzdeem gëlle béid Sonden als Erfolleg, well si hate wéi geplangt, wärend dem Ofstig, Daten iwwer d'Atmosphär geliwwert. D'Mass vun de Sonde ware jee 1.130 kg, woubäi 405 kg op de Lander gefall sinn.
Mat "Venera 7", där hir Landesond engem Drock vun 180 Bar standhale konnt, hat d'Sowjetunioun den entscheedenden Duerchbroch erreecht. Et war déi éischt erfollegräich Landung op engem frieme Planéit iwwerhaapt. Déi komplett Mass vun der Sond hat 1.180 kg. E schwaacht Signal konnt 23 Minutte laang vun der Uewerfläch empfaange ginn, dono war d'Landekapsel roueg. Déi instrumentell Ausrëschtung, déi bei Venera 4 bis Venera 6 nach vill Experimenter fir d'Ënnersich vun der Atmosphär haten, hu missen elo op en Thermometer an e Barometer reduzéiert ginn, well déi verstäerkt Ofschiermung vun der Landekapsel vill Gewiicht gebraucht huet.
Déi béid Sonden, déi 1972 gestart goufen, hunn deene vun 1970 geglach. Well elo de Buedemdrock vu 90 bar bekannt war, konnt d'Ofschiermung vun der Kapsel nees méi kleng gehale ginn an et konnte méi Experimenter matgeholl ginn. E Radio-Héichtemiesser huet et erlaabt, d'Beweegung vun der Sond iwwer dem Buedem opzezeechnen a sou en Héichteprofil opzestellen. En Instrument huet Ammoniak cheemesch nogewisen, e weidert huet d'Gréisst an Verdeelung vun den Aerosolen an der Atmosphär ënnersicht. E Gammastralespektrometer huet um Buedem d'Konzentratioun vun den Elementer Kalium, Uran an Thorium bestëmmt. Eng weider Aufgab war et, d'Liichtverhältnesser op der Venusuewerfläch ze moossen, fir déi nächst mat Fotokameraen ausgeriicht Missioune virzebereeden. Dofir hunn d'Sonde missen op der Dagessäit vun der Venus landen, nodeems all aner Landeversich op der Nuetsäit waren. Déi total Mass vun de Sonde war jee 1.180 kg, d'Landesonde waren jee 495 kg schwéier an hate follgend Instrumenter: Temperatur-, Drock- a Liichtsensoren, ausserdeem en Héichtemiesser, e Gammastralespektrometer an e Gasanalysater. Well déi op 180 bar ausgeluecht "Venera 7" um Buedem nëmmen en Drock vu 90 bar gemellt hat, war déi Landekapsel nëmmen op 120 bar Baussendrock ausgeluecht.
Zweet Generatioun
All Venera-Sonden goufen bis elo mat Molnija-Rakéite gestart a waren domat op eng Mass vu ronn 1.180 kg begrenzt. Elo hat een awer déi wäitaus méi staark Proton-Rakéit zur Dispositioun, déi ongeféier 5.000 kg Richtung Venus transportéiere konnt. Doduerch ware wäitaus méi usprochsvoll Missioune méiglech, woufir een un de neie méi schwéier Venera-Sonden geschafft huet.
Nodeem d'Startfënster 1973 ausgeloosse gouf, huet een 1975 "Venera 9" an d"Venera 10" gestart, déi jee aus engem Orbiter an engem Lander bestanen hunn. Fir d'éischt sinn d'Mammesonden net laanscht de Planéit geflunn, mä haten en héichexzentreschen Orbit ageschloen. Déi béid Orbiter déi (ouni Dreifstoff) ongeféier 2.300 kg schwéier waren, hunn de Planéit vermooss a fir d'éischt Radarmiessungen geliwwert, well d'Venusuewerfläch – wéinst der Atmosphär déi komplett aus Wolleke besteet – net kloer ass. D'Sowjetunioun hat bei dëse béide Missioune mat Frankräich zesummegeschafft. D'Lander vun dëse Missiounen goufen an 2,4 m grousse Kugelen ënnerbruecht a waren jee 1.560 kg schwéier. Et hat ee verschidde Techniken agesat, fir d'Liewensdauer op der 475 °C gliddeger Uewerfläch z'erhéijen; beispillsweis d'Virkillen vum ganzen Lander op −10 Grad Celsius an d'Mathuele vu Päck mat Lithiumnitrat-Trihydrat, engem Salz, dat bei 30 Grad Celsius schmëlzt an dobäi Hëtzt ophëlt. Fir d'éischt haten d'Lander och Kameraen, déi graff opgeléiste Biller vun der Venusuewerfläch geliwwert hunn. Et waren déi éischt vollstänneg Biller vun der Uewerfläch vun engem frieme Planéit iwwerhaapt. Ausserdeem haten d'Lander och en Ausleeër, un deem duerch e Röntgenfluoreszenzspektrometer d'Zesummesetzung vun der Uewerfläch bestëmmt gouf.
De Venera-9-Orbiter hat bis den 22. Mäerz 1976 geschafft. Béid Orbiter ënnersichten d'Venusatmosphär mat Kameraen a Spektrometer. Weider Experimenter haten dem interplanetare Raum gegollt an der Sich no Gammastralenausbrëch.
Bei der "Venera 11" an "Venera 12" déi 1978 gestart waren, koum d'Sowjetunioun dann nees op hir al Technik zeréck: D'Mammesond war beim Planéit laanscht geflunn an hat e Lander ofgesat. Dëst hat e méi laange Kontakt mam Lander erlaabt. Béid Sonden konnten – well sech d'Verkleedung vun der Kamera net léise konnt – nëmmen Daten, awer keng Biller iwwermëttelen. D'Sonden haten beim Start e Gewiicht vu jee 4.940 kg. Bei béide Laanschtfluchsonde ware Frankräich an Éisträich bedeelegt.
"Venera 15" a "Venera 16" hate kee Lander, hunn awer d'Aarbecht vu "Venera 9" an "Venera 10 fortgesat. Béid Sonden ware baugläich an hunn op modifizéierten Fluchplattformen vu "Venera 9" bis "Venera 14" baséiert. Si bestoungen aus engem 5 m laangen Zylinder an enger 1,4 m héijer parabolescher Antenn mat engem Duerchmiesser vu 6 m fir den Synthetic Aperture Radar (SAR), déi un engem Enn vum Zylinder ënnerbruecht war. Eng 1 m grouss parabolesch Antenn fir den Radiohéichtemiesser war och un dësem Enn vun der Sond. E Bockel um entgéintgesaten Enn vum Zylinder hat Dreifstofftanken an Undriffssystemer. Fir d'Stroumversuergung stoungen zwee Solarpaneelen zur Dispositioun. Eng 2,6 m grouss Antenn, déi un der Säit vum Zylinder ubruecht war, huet der Kommunikatioun mat der Äerd gedéngt. D'Sonden haten e Gewiicht vu jee 4.000 kg.
Am Ganzen konnten d'Sonden ongeféier 30 % vun der Uewerfläch mat hirem Synthetic Aperture Radar (SAR) erfaassen, mat deem senger Hëllef een ënner déi dicht Wollekendecke vun der Venus kucke konnt. Déi vu "Venera 15" a "Venera 16" erstallte Kaarten haten eng Opléisung vun 1 bis 2 km a waren domat ongeféier 30 Mol méi detailléiert wéi déi vu Pioneer-Venus 1. Béid Sonden konnten an hirer elliptescher Ëmlafbunn nëmmen d'Nordhallefkugel bis ronn 30 Grad nërdlecher Breet erfaassen. Dat entsprécht ongeféier 25 Prozent vun der Venusuewerfläch. Allerdéngs hat déi sechs Joer spéider gestarten US-amerikanesch Magellan-Sond global Venuskaarte mat enger Opléisung vu ronn 100 Meter verfaasst, déi d'sowjetesch Leeschtungen an de Schiet gestallt hunn. An de Missiounen "Venera 15" a "Venera 16" waren Frankräich an déi DDR mat Instrumenter bedeelegt.
Spéider Missiounen
Vun 1984 bis 1986 gouf et zwou weider sowjetesch Missiounen, Vega 1 an 2. Béid konnten hir Missiounen erfollegräich ofschléissen.
Venera D
Venera D ass eng geplangte Venussond, déi vun Lawotschkin entwéckelt soll ginn an net virun 2025 starte soll. D'Sond soll aus engem Orbiter, engem Lander an engem an der Atmosphär schwiewendem Ballon bestoen. De Lander soll d'Atmosphär ënnersichen, no vulkaneschen Aktivitéiten sichen, d'Uewerfläch fotograféieren an ettlech Stonnen op der Venusuewerfläch iwwerliewe kënnen.
Zesummefaassung
D'Erfuerschung vun der Venus zielt zu den Héichpunkten a Glanzleeschtunge vun der sowjetescher Raumfaart. Am Joer 1966 hat d'Sowjetunioun éischt Deelerfolleg erziilt, 1970 mat der éischter Landung op engem anere Planéit den endgültegen Duerchbroch gemaach. No 1972 war d'Technik sou wäit ausgeräift, datt keng Missioun méi schif gelaf ass. Am Joer 1975 hat d'Sowjetunioun den éischten Orbiter, dee mat der Radarkartéierung vum Planéit ugefaangen hat, higeschéckt. D'Kartéierung vum Planéit gouf vun der Sowjetunioun net fäerdeg gemaach.
Olizy-Primat
Olizy-Primat ass eng franséisch Gemeng an den Ardennen an der Regioun Grand Est am Dall vun der Aisne.
Venera-Missioun
Zesummefaassung
Trotzdeem gëllt d'Venus zanter Mëtt vun den 1980er Joren als sou gutt erfuerscht, datt sech d'Sowjetunioun aneren Ziler zougedréit huet. Bis zum Enn vum 20. Joerhonnert gouf et dann nëmme nach eng weider Venus-Missioun, d'Magellan vun den USA, déi d'Kartéierung vum Planéit fäerdeg gemaach huet.
Mitch McConnell
Den Addison Mitchell McConnell, Jr., gebuer den 20. Februar 1942, ass en US-amerikanesche Politiker.
Hie vertrëtt den US-Bundesstaat Kentucky zanter 1985 am Senat vun den USA, an ass domat deen deen am längste Senateur ass.
Fresse (Haute-Saône)
Fresse ass eng franséisch Gemeng am Departement Haute-Saône an der Regioun Bourgogne-Franche-Comtéam Dall vum Raddon an am Kuelerevéier vu Ronchamp a Champagney.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Marcq (Ardennes)
Marcq ass eng franséisch Gemeng an den Ardennen an der Regioun Grand Est am Dall vun der Aire.
Ibijazi
Ibijazi ass e Kuerzfilm vum lëtzebuergesche Schauspiller a Regisseur Luc Feit. E gouf 2012 um Luxembourg City Film Festival gewisen.
Marcq (Ardennes)
Fréier war Marcq iwwer d'Gare Marcq-Saint-Juvin déi um hallwe Wee tëscht Marcq a Saint-Juvin stoung un d'Eisebunnsnetz ugeschloss. Zwou Strecken hunn d'Gare zerwéiert, an zwar d'Streck Marcq-Saint-Juvin - Baroncourt, déi sougenannt Geeschterstreck, an d'Streck Challerange-Aubréville. De 24. August 1995 gouf d'nodeems scho jorelaang keen Zuch méi do gefuer ass, d'Bréck vun der Départementale 42, déi nieft der Gare iwwer d'Gleiser gefouert huet, gesprengt.
Ibijazi
Ëm wat geet et am Film?
Eng Fra steet op, drénkt Kaffi a mécht sech prett fir aus hirem aseptesch-sterilen Apartement, ganz a wäiss gehalen, erauszegoen. Si trëppelt bis an eng Zort Erhuelungszenter, deen enger Sauna oder engem Thermalbad gläicht. Do wenzelt se sech mat Genoss am Knascht a Bulli...
La 1000ème fenêtre
La 1000ème fenêtre ass e franséische Film vum Robert Ménégoz aus dem Joer 1960.
La Ferté-Chevresis
La Ferté-Chevresis ass eng franséisch Gemeng am Departement Aisne an der Regioun Hauts-de-France.
Benay
Benay ass eng franséisch Gemeng am Departement Aisne an der Regioun Hauts-de-France.
Audencia Business School
D'Audencia Business School ass eng European Business School mat Campussen zu Paräis, Nantes a Peking. Si gouf 1900 gegrënnt. 2015 gouf d'Audencia Business School am Ranking vun der Financial Times ënner déi 63 bescht Welt Business Schools gewielt. D'Audencia huet och e PhD-Programm an eng Rei vu Master-Programmer a spezifesche Managementsgebidder wéi Marketing, Finanzen oder Direction d'Entreprise. D'Programmer vun der Audencia sinn op internationalem Niveau dräifach accreditéiert; vun der AMBA, der EQUIS an der AACSB. Méi wéi 30.000 Anciene vun der Schoul sinn an der Politik an an der Business-Welt aktiv.
Fregat
Fregat fir Fregatt ass eng Rakéitenuewerstuf, déi vun der russescher Entreprise Lawotschkin gebaut a géigenwärteg an der Sojus-Drorakéit agebaut gëtt. D'Stuf gëtt fir d'Starte vu Satellitten déi héich fléien, wéi beispillsweis geostationär Kommunikatiounssatellitten, a Raumsonde benotzt. Fregat ka bis zu 20-mol nei gezünnt ginn an ass soumat och fir d'Aussetze vun ettleche Satellitten op verschiddenen Ëmlafbunne geeegent.
Entwécklung
D'Fregat-Stuf gouf vum Undriffsmodul vun der Fobos- an de Mars-96-Raumsonden ofgeleet. D'Entwécklung vun der Stuf hat am Joer 1993 ugefaangen, koum awer wéinst Finanzéierungsschwieregkeeten nëmme ganz lues virun. Eréischt mat der Grënnung vun der Entreprise Starsem zu der Vermaarktung vun der Sojus-Rakéit an der Ënnerzeechnung vum Vertrag zum Start vu véier Cluster-Satellitte fir d'ESA aktivéiert sech Enn vun de 1990er Joren d'Entwécklung vun der Fregat-Stuf.
Den éischte Start vun enger Fregat-Uewerstuf op enger Sojus-Rakéit (an der Versioun Sojus-U) war den 8. Februar 2000. No engem weideren Testfluch goufe bei zwou Sojus-U/Fregat-Flich erfollegräich véier Cluster-Satellitten an de Weltraum bruecht. Dobäi konnt d'Fregat hir Leeschtungsfäegkeet an Zouverlässeigkeet beweisen, wou si no engem ze fréien Ofschalte vun der drëtter Sojus-Stuf d'Steierung vum Fluch séier iwwerhuele konnt an duerch hir iwwerschësseg Dreifstoffluedung d'Missioun konnt retten.
Zu Zäit gëtt d'Sojus (an de Versiounen Sojus-U, Sojus-FG, Sojus-2.1a an Sojus-2.1b) mat der Fregat-Stuf zum Starte vu kommerziellen Notzlaaschten a Raumsonde (Mars Express, Venus Express) benotzt. Dobäi ginn d'Startopträg vun der Firma Starsem ofgewéckelt.
Zanter 2011 starte standardméisseg mat Fregat-Stufen ausgerëschte Sojus-Rakéite vun der europäescher Weltraumgare zu Kourou, hei geschitt och d'Vermaarktung iwwer Arianespace.
Och 2011 ass d'Fobos-Grunt-Missioun gestart, bei där mat Hëllef vun enger modifizéierter Fregat-Stuf fir d'éischt eng Sond op de Mars-Mound Phobos landen a Buedemprouwen op d'Äerd zeréckbrénge soll.
Technik
D'Fregat-Uewerstuf ass eng autonom Rakéitestuf, déi e modernen digitale Steierungssystem an eegestänneg Kommunikatiouns- an Navigatiounssystemer huet. Doduerch ass d'Stuf theoreetesch a verschidden Typpe vu mëttelschwéiere bis schwéieren Drorakéiten integréierbar. D'Stuf ass 1,50 m héich mat engem Duerchmiesser vun 3,35 m. Eidel weit se 950 kg an et kënne bis zu 5.250 kg Rakéitendreifstoff (NTO/UDMH) matgeholl ginn.
D'Struktur vun der Stuf besteet aus sechs sphäreschen Aluminiumtanken, déi am Krees befestegt sinn. Zwéi vun den Tanken enthalen den Dreifstoff (UDMH), zwéin d'Oxidationsmëttel (NTO), an zwéi weider déngen als Tank fir d'Avionik. Aacht Drostrukturen, déi duerch d'Tanke verlafen, si fir d'Strukturstabilitéit.
D'Haaptdreifwierk vun der Stuf ass ee vu KB Chimmasch bei Moskau produzéiert S5.92-Dreifwierk mat enger Brennkummer, déi duerch en hydraulescht Steierungssystem seng Positioun a soumat de Schubvektor vun der Stuf ännere kann. D'Dreifwierk kann an zwee Modi betriwwe ginn: mat engem Schub vun 19,85/14 kN an engem spezifeschen Impuls vun 3.247/3.100 Ns/kg (resp. 331/316 s).
Zur Lagreegelung huet d'Fregat nieft de Steierungsméiglechkeete vum S5.92 och 12 zousätzlech Hydrazin verbrennend 50-N-Dreifwierker, déi a véier Gruppe festgehale sinn, an aus zwéi separaten, méi klengen Tanke mat Dreifstoff gespeist ginn. Bis zu 85 kg Hydrazin kënne vun der Stuf matgeholl ginn.
Déi vergréissert Fregat-SB-Stuf huet zousätzlech ofwerfbar Dreifstofftanken. Dës Stuf ass 2,3 m héich bei engem Duerchmiesser vun 3,44 m an huet e Gewiicht zesumme mam Dreifstoff bis zu 11.600 kg. D'Eidelmass vun der Stuf huet 950 kg, d'Eidelmass vun den ofwerfbaren Tanken 375 kg. Fregat-SB soll op schwéieren Drorakéiten – ufanks war den Asaz op der Zenit geplangt – agesat ginn. Den éischte Start war den 20. Januar 2011. Dobäi gouf d'Fregat-SB op enger Zenit gestart an hat déi russesch Elektro-L-Wiedersatellitten an e geostationären Orbit transportéiert.
Startlëscht
→ Kuckt: Rakéitestartlëscht mat Fregat-Uewerstuf
Institut européen d'administration des affaires
Den Institut européen d'administration des affaires (INSEAD) ass eng European Business School mat Campussen zu Fontainebleau, Abu Dhabi an Singapur.
2012 gouf den INSEAD am Ranking vun der Financial Times ënner déi 5 bescht European Business Schools gewielt. Den INSEAD huet och e PhD-Programm an eng Rei vu Master-Programmen a spezifesche Managementsgebidder wéi Marketing, Finanzen oder Direction d'Entreprise. D'Programmer vum INSEAD sinn op internationalem Niveau dräifach accreditéiert; vun der AMBA, der EQUIS an der AACSB. Méi wéi 50.000 fréier Studente vun der Schoul sinn an der Politik an an der Geschäftswelt-Welt aktiv, dorënner de Jean vu Lëtzebuerg an de Philippe Schaus.
8½
8½ ass en italieenesch-franséische Film vum Federico Fellini aus dem Joer 1963.
Ëm wat geet et am Film?
Dem Filmregisseur Guido Anselmi feelt d'Inspiratioun fir seng Aarbecht un engem Film fäerdeg ze maachen. Hie gëtt vun Erënnerungen u seng fréier Filmer an u seng Schauspillerinne geplot
Tomat
D'Tomat (Solanum lycopersicum) ass eng Planzenaart aus der Famill vun de Solanaceae. Den Numm kënnt hier vu xītomatl an der Aztekensprooch Nahuatl. Ëmgangssproochlech gëtt virun allem hir Fruucht, déi als Geméis verschafft gëtt, esou genannt; et handelt sech ëm eng Bierefruucht.
Beschreiwung
D'Tomateplanz ass eng krauteg, eejäreg, zweejäreg oder geleeëntlech och ausdauernd Planz, déi ufanks riichtop, méi spéit hänkeg an dann um Buedem wiisst. Eenzel Äscht kënne bis zu 4 m laang ginn. Den Haaptstrank huet kleng reng Hoercher, déi drüsenaarteg Spëtzen hunn, déi e staarke Geroch vu sech ginn.
D'Friichte si Bieren, a gewéinlech 1,5 bis 2,5 cm am Duerchmiesser. Bei kultivéierte Planze ann dee bis 10 cm sinn. D'Fruucht besteet aus zwou Kummeren, an deenen de Som wiisst. Wann d'Friichten zeideg sinn, hu s'eng kräfteg rout Faarf, och alt giel oder orange.
D'Tomat kënnt ursprénglech aus Mëttel- a Südamerika, woubäi d'Wëllformen vun Nordchile bis Venezuela doheem sinn. No der Eruewerung vun der sougenannter 'Neier Welt' koum d'Tomat och an Europa. De Spuenier Hernán Cortés huet uganks vum 16. Joerhonnert déi éischt aus Mexiko matbruecht. Iwwer Sardinien an Neapel, déi zu Spuenie gehéiert hunn, koum d'Tomat geschwënn an Italien. Vu 1544 ass déi éischt prezis Beschreiwung duerch den Italieener Pietro Andrea Mattioli iwwerliwwert (Hie beschreift d'Fruucht als giel, wat dann och den italieeneschen Numm pomi d'oro - Gëllenen Apel"; haut pommodoro - erkläere géif). Am En Tibi Herbarium zu Leiden vun circa 1555 ass dat eelst Exepmlar an Europa beluecht. Am 16. a 17. Joerhonnert waren Tomateplanzen eng Raritéit a goufe just fir räich Leit gezillt, mat deenen ee sech bei sengen Invitéë bretze konnt. Si goufe virun allem gezillt fir schéin ze maachen, well een iwwerzeegt war, d'Fruucht wier gëfteg. Eréischt am 17. Joerhonnert gouf déi Meenung opginn.
Um Enn vum 19. Joerhonnert hat se sech ëmmer méi als Geméisplanz duerchgesat, a gouf an Zoppen, Zaloten an Zosen an der Kiche verschafft.
2019 goufen, der FAO no, weltwäit 180.765.931 Tonnen Tomate rekoltéiert.
Déi gréisst Tomateproduzente sinn: produzierten.
An der EU sinn déi gréisst Produzenten Italien, Spuenien a Portugal. Holland huet 2019 ëmmerhin an Zären 910.000 Tonnen produzéiert.
Et gëtt iwwer 3.100 Zorten op der Welt, an nach eng Kéier souvill, déi net offiziell registréiert sinn.
Tomate bestinn zu 95 Prozent aus Waasser, ausserdeem sinn dra Vitaminn A, B1, B2, C, E, Niacin, Mineralstoffer, besonnesch Kalium, ma och Biotin, Folsaier, Thiamin, Pantothensaier; Alpha- & Beta-Carotin, Kalium, Chlorogensaier, Zitrounesaier, Glykoalkaloider, Glykoproteiner, Lignin, Lutein, Lycopin p-Cumarsaier, an 10 Spuerenelementer virun allem Silizium; Tyramin an Zeaxanthin, ze fannen.
Beaussac
Beaussac ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2017 mat de Gemenge Champeaux-et-la-Chapelle-Pommier, Les Graulges, Léguillac-de-Cercles, Mareuil, Monsec, Puyrenier, Saint-Sulpice-de-Mareuil a Vieux-Mareuil gehéiert s'als delegéiert Gemeng zu der neier Gemeng Mareuil en Périgord
Herodotus (Moundkrater)
Den Herodotus ass en Aschlagkrater op der nordwestlecher viischter Äerdmoundsäit am Flaachland vum Oceanus Procellarum. Hie läit direkt westlech vum opfällege Stralekrater Aristarchus.
Nërdlech vum Herodotus leeft de Vallis Schröteri, een ufanks 10 km breede Mounddall mat Kéieren, dee fir d'éischt a Richtung Norde leeft, an dann no Nordwesten an zum Schluss no Südwesten.
De Krater ass am Zentrum opgefëllt an de Kraterrand ass erodéiert.
De Krater krut am Joer 1935 vun der IAU offiziell den Numm vum griicheschen Historiker Herodot.
Eneco Tour 2009
Déi 5. Editioun vun der Eneco Tour gouf 2009 tëscht dem 18. a 25. August gefuer. Et war déi eeleft Kompetitioun um Kalenner vun der UCI ProTour 2009.
Um Depart war e Plotto vun 21 Ekippe mat 166 Mann. All d'ProTour Ekippe waren um Depart, an dräi Continental-Ekippe waren invitéiert, Topsport Vlaanderen-Mercator, Skil-Shimano a Vacansoleil.
Am Generalklassement konnt den Norweger Edvald Boasson Hagen, d'Course fir sech entscheeden.
Plankton
De Plankton am Séisswaasser gëtt Limnoplankton, deen am Mierwaasser Haliplankton genannt.
Jee no Gréisst kann ee Plankton a Pikoplankton (ënner 4 µm) an Nanoplankton (4 µm bis 40 µm) andeelen.
Weider gëtt ennërscheet tëscht:
All Plankton-Organismen, déi keng Photosynthes maachen, ma sech vun aneren Organismen ernieren, ginn zum Zooplankton gezielt. Dobäi gëtt tëscht herbivoren a carnivoren Aarten ënnerscheet, je nodeems, ob se sech direkt vum Phytoplankton ernieren oder vun anerem Zooplankton.
Zooplankton ass eng essenziell Narungsquell fir Fësch a vill aner Liewewiesen am Mier.
Déi riiseg Bartenwale wéi de Blowal oder de Finnwal erniere sech exklusiv dovun, andeems se d'Mierwaasser filteren. Och de Walhai, den Atlanteschen Hierk, d'Sardinn, d'Moule oder de Flamingo liewe vun Zooplankton.
== Literatur ==
STARSEM
Déi 1996 gegrënnt europäesch-russesch Firma Starsem vermaart kommerziell Satellittestarte mat der russescher Drorakéit Sojus vun der Weltraumgare zu Baikonur.
U Starsem sinn déi franséisch dominant Entreprisen Arianespace (15 %), EADS Astrium Space Transportation (35 %), déi Russesch Raumfaartagentur Roskosmos (25 %) an de Fabrikant vun der Rakéit, TsSKB Progress (25 %), bedeelegt.
De Sëtz vun der Firma ass zu Évry bei Paräis.
Passe-partout (Konscht)
E Passe-partout oder Passepartout ass an der Konscht eng Zort Rumm aus Kartong, déi op e Konschtwierk oder eng Reproduktioun geluecht gëtt. An éischter Linn déngt en dozou, en Ofstand tëscht dem (kriddeleche) Konschtwierk an dem Glas ze halen. Besonnesch bei Aquarell- oder Pastellmolereien ass e Passe-partout néideg. Eng zweet Funktioun besteet doran, ze verhënneren, datt de Konschtobjet Kontakt mat der Rumm kritt, déi hirersäits Substanzen ausdonnste kann.
Soss ass d'Funktioun vum Passe-partout, d'Fläch tëscht der Rumm an dem Objet opzefëllen, wann déi zwee net d'selwecht grouss sinn. Och esthetesch Grënn kënnen dozou féieren, e Passe-partout ronderëm e Bild oder eng Foto ze maachen. De Passe-partout, dee gewéinlech wäiss oder hellgro ass, ass da vu senger Faarf hier mam Bild an der Rumm ofgestëmmt.
Cerizy
Cerizy ass eng franséisch Gemeng am Departement Aisne an der Regioun Hauts-de-France.
Helmut Schmidt
Den Helmut Heinrich Waldemar Schmidt, gebuer den 23. Dezember 1918 zu Hamburg an och do gestuerwen den 10. November 2015, war en däitsche Politiker vun der SPD. Hie war vun 1974 bis 1982 de fënnefte Bundeskanzler vun der Bundesrepublik Däitschland.
De Schmidt gouf 1961 Senator fir d'Police zu Hamburg a gouf an där Funktioun bei der Stuermflut 1962 als Krisemanager ganz populär. Vun 1967 bis 1969 war hie Fraktiounspresident vun der SPD am Bundestag, dem federale Parlament, 1969 bis 1972 Verdeedegungsminister ënner dem Kanzler Willy Brandt an 1972 fir en halleft Joer zousätzlech Minister fir Ekonomie a Finanzen, dunn, bis 1974, Finanzminister. 1974 gouf en zum Bundeskanzler gewielt. Am spéide Summer 1982 ass d'Koalitioun vun SPD an FDP auserneegebrach, a bei de Walen duerno krut d'CDU mam Helmut Kohl un der Spëtzt déi meescht Stëmmen, deen da säin Nofollger als Kanzler gouf.
Zanter 1983 war den Helmut Schmidt Co-Editeur vun der Wochenzeitung Die Zeit.
Wierker (Auswiel)
1960–1969
1970–1979
1980–1989
1990–1994
1995–1999
2000–2004
2005–2009
zanter 2010
Literatur
Biographien
Iwwer eenzel Periode vu sengem Liewen
Analysen
Eenzelaspekter
Patrick Meyer (Sculpteur)
De Patrick Meyer, gebuer den 29. Januar 1972 zu Esch-Uelzecht, ass e lëtzebuergesche Sculpteur an Architekt. Hien ass Grënnungsmember vum Kënschtlerkollektiv Sixthfloor an huet säin Atelier op der Neimillen zu Käerch.
Nodeems hien am Lycée technique des arts et métiers um Lampertsbierg seng Schoul gemaach hat, huet hie säin Architekturstudium zu Wien absolvéiert (Dipl.-Ing. Architekt).
De Patrick Meyer schaff virun allem am Steen (ë. a. Alabaster a Specksteen) a mat Calquepabeier (Konschtwierker déi hie flat volumes nennt), a vereenegt dodra seng Passioun fir Konscht an Architektur. .
Seng Architektur ass vum Motto "form follows function" markéiert, iwwerdeems seng Konscht vun organesche Formen bestëmmt gëtt.
Haaptberufflech ass de Patrick Meyer Chefdesigner an Direkter vun engem Architektebureau.
Flou
Flou ass:
Le père, le fils... et Anna
Le père, le fils... et Anna ass e lëtzebuergesche Kuerzfilm vun der Myriam Muller aus dem Joer 2011.
Frank Deville
De Frank Deville, gebuer den 12. August 1970, ass e fréiere lëtzebuergesche Foussballspiller.
Tëscht dem 14. Februar 1995 an dem 16. Februar 2002 huet de Frank Deville 35-mol fir déi lëtzebuergesch Foussballnationalekipp gespillt.
Vun 1987 bis 1992 huet hie fir de Swift Hesper gespillt an du vun 1992 bis 1995 fir d'Union Lëtzebuerg. an der Saison 1995/96 war hie bei Union Berlin, 1996/97 beim 1. FC Saarbrücken an an der Saison 1997/98 beim SV Mettlach. Duerno koum hien zeréck op Lëtzebuerg a war an der Saison 1998/99 beim Avenir Beggen, duerno vun 1999 bis 2002 beim FC Monnerech an huet seng Carrière no der Saison 2002/03 beim F91 Diddeleng opgehalen.
Säi Bouf Maurice spillt och Foussball, beim däitsche 4. Ligist SV Elversberg 07 an an der lëtzebuergescher Foussballnationalekipp. Säi Brudder Laurent Deville war och Foussballspiller.
Das Mädchen Rosemarie (Film 1958)
Das Mädchen Rosemarie ass en däitsche Film vum Rolf Thiele aus dem Joer 1958.
Ëm wat geet et am Film?
De Film ass eng romancéiert Versioun vum Liewe vum däitsche Callgirl Rosemarie Nitribitt.
Eisebunnsstreck Näerden - Roumecht
D'Eisebunnsstreck Näerden - Roumecht (Jangeli genannt an och alt als Streck Näerden - Maartel ernimmt) war eng Schmuelspuerbunn a Kantonalstreck déi mam Gesetz vum 28. Abrëll 1886 gegrënnt an de 17. November 1890 ageweit gouf.
D'Streck déi vun der Société anonyme des chemins de fer cantonaux luxembourgeois bedriwwe gouf, war 29,5 km laang. Se hat zu Näerden Korrespondenz mat der Atertlinn an ass vun do aus iwwert Nidderpallen, Réiden, Hueschtert, Rammerech a Pärel op Roumecht gelaf.
Den Terminus war zu Roumecht op lëtzebuergeschem Gebitt, ronn 100 m vun der belscher Gare vu Maartel ewech, vu wou aus d'SNCV-Linn 516 op Baaschtnech an d'Linn 517 op Arel gefuer sinn. Obschonn se net wäit ewech vunenee louchen an se d'selwecht Spuerbreet haten, gouf et ni eng Verbindung tëscht den zwou Strecken.
Vum 12. November 1952 u si scho Bussen op der Streck gefuer fir eenzel Zich z'ersetzen oder ze verstäerken an e knappst Joer méi spéit ass mam groussherzoglechen Arrêté vum 29. August 1953 d'Streck Näerden - Roumecht zerguttst zougemaach ginn. Den Trafic ass du ganz mat Bussen a Camionen ersat ginn.
Um Spaweck
D'Streck Näerden - Roumecht op rail.lu
Daphnien
Well hire Kierper duerchsichteg ass, kann een hir bannenzeg Organer gesinn. Uewen um Kapp sinn Antennen, déi och beim Schwammen hëllefen. Déi zwee Ae si sou no beieneen, datt s'ausgesi wéi een eenzegt, an um Thorax si fënnef Mini-Patten.
Hire wëssenschaftlechen Numm geet op dat algriichescht Wuert δάφνη (daphne), wat "Lorber" heescht, an dat wéinst der Form vun engem Lorberblat, déi där vum Déier gläicht, op dëst iwwerdroe gouf.
D'Daphnië filteren d'Waasser, fir sech vu Plankton z'ernieren.
Fresse
E geet zeréck op frêne, dat franséischt Wuert fir d'Bamgattung Eschen (Fraxinus). Och als Familljennumm fënnt e sech genee sou, oder a Varianten erëm. Dësen héisch dann "Een deen anzwousch wunnt, wou Esche stinn."
Sou Variante sinn z. B. Defranould, Defranoult, Defranoux, Dufragne, Dufraisne, Dufraisse, Dufraysse, Dufrègne, Dufrêne, Dufrenne, Dufresne, Dufresnoy, Fragne, Fragneau, Fragnier, Fraignaud, Fraigne, Fraine, Fraise, Fraissard, Fraissine, Fraissinet, Fraissinette, Fraissinié, Fraize, Frangne, Frangnière, Franould, Franoult, Franoux, Fraisse, Frasse, Fraysse, Frayssineau, Frayssinel, Frayssinet, Frayssinhes, Freissinet, Freissinier, Frenaux, Frênay, Freneau, Freneix, Frênel, Frenelet, Frenet, Frenette, Frennelet, Frênois, Frenot, Fresnaud, Fresnay, Fresnaye, Fresne, Fresneau, Fresnel, Fresnet, Fresnois, Fresnoy, Fressard, Fressignaud, Fressines, Fresson, Fressonet, Freycinet, Freysse, Freyssine, Freyssinet
Als Uertschaftsnumm kënnt e vir bei:
Gillen
Gillen ass:
Als Familljennumm
Gillen ass e Familljennumm, deen op de Patronym Gilles, resp. Gill zeréckgeet, dee sengersäits vum laténgesche Gilius, Aegilius hierkënnt.
Am Joer 1880 hunn zu Lëtzebuerg 259 Leit sou geheescht, 1930 waren et der 325, an 1981 der 367.
Et ass de Familljennumm vun ë. a. follgende Persounen:
FK Panevėžys
De Futbolo klubas Panevėžys ass e litauesche Foussballclub aus der Stad mam selwechten Numm. E spillt an der A lyga.
Geschicht
Zu Panevėžys gouf et zanter 1964 den Ekranas Panevėžys. Wéinst finanzielle Schwieregkeeten, gouf dëse Veräin faillite erkläert. Doropshin gouf den FK Panevėžys gegrënnt, deen 2015 d'Lizenz krut fir an der Pirma lyga (zweethéchsten Divisioun) ze spillen. 2018 si si an d'A lyga opgestigen.
Den FK Ekranas huet 1985, 1993, 2005, 2008, 2009, 2010, 2011 an 2012 d'Championnat gewonn, d'Litauesch Coupe 1985, 1998, 2000, 2010 an 2011 an de Litauesche Supercup 1998, 2006, 2010, 2011 an 2012.
Umar al-Baschir
Den Umar Hasan Ahmad al-Baschir (Arabesch: عمر حسن أحمد البشير), gebuer (offiziell den 1. Januar) 1944 zu Hosh Bannaga bei Schandi, am Sudan, ass e fréiere Militär; hie war vun 1993 bis 2019 de Staatspresident vum Sudan.
1989 ass hien no engem onbluddege Militärputsch un d'Muecht komm a regéiert zënterhir d'Land no islamesch-fundamentalistesche Prinzipien.
Wéi e bis un der Spëtzt vum Land war, huet en de Revolutionäre Kommandorot fir d'Errettung vun der Natioun (RCC) gegrënnt an e strengt islamescht Regime agefouert. Géint de Süde vum Land, wou d'Leit éischter chrëschtlech oder animistesch waren, huet hie gekämpft, eréischt 2005 koum et mat der Ofspléckung vumm Südsudan zu enger (provisorescher) Léisung.
Kierch Éilereng
D'Kierch zu Éilereng ass eng kathoulesch Kierch déi zur Par Suessem Christ Sauveur, an zu der Gemeng Suessem gehéiert.
Umar al-Baschir
D'Cour pénale internationale zu Den Haag hat en Haftbefehl géint den al-Baschir (an domat fir d'éischt géint e Staatschef a Fonctioun) wéinst Genozid, Verbrieche géint d'Mënschlechkeet a Krichsverbriechen am Darfur-Konflikt erausginn. huet awer am Dezember 2014 d'Enquête, well se kaum Chance op Succès hat, nees agestallt.
Am Abrëll 2019 hu Manifestatiouner géint hien zougeholl; dopropshin huet d'Militär hie fir ofgesat erkläert.
Kierch Éilereng
De Patréiner vun der Kierch ass den hellege Remakel, deem säi Fest den 3. September gefeiert gëtt.
Se steet um CR172 (Monnerecherstrooss). Hanner der Kierch ass de Kierfecht ugeluecht.
Coupe de Luxembourg (Basketball)
D'Coupe de Luxembourg ass eng lëtzebuergesch Competitioun am Basketball, déi all Joer vun der Fédération luxembourgeoise de basketball organiséiert gëtt.
Kierch Éilereng
Geschicht
D'Par Éilereng ass déi klengst vun de fënnef Paren aus dem Parverband a gouf 1952 staatlech unerkannt. Bis 1805 war et eng Filial vu St. Viktor vun Zolwer. D'Paschtoueschhaus ass 1807 gebaut ginn.
D'Kierch gouf 1747 gebaut a vun 1948-52 zur haiteger Form vergréissert.